da en da en da nn da da sv da da da da da da fr da da da it da da da en da en da da da da da da ca da en da da es da da da da da da da da da da da da da nb da da da en da da da da et da da en da da et fa en da en da de en da de de en fr
Body SDS grundtræning i Aalborg - Prima Vida
Body SDS grundtræning er en god blanding mellem styrke- og ledtræning,  konditionsøvelser samt afspænding af kroppen og nervesystemet
Vi træner i træningslokale på adressen:
KFUM Hasserisparken, Under Lien 77, 9000 Aalborg
Du får rørt dig, sved på panden og smil på læben. Derudover får du også indsigter omkring dine skavanker og overbevisninger samt sammenhold og fællesskab.
Vi træner i almindeligt træningstøj og i bare tæer stående og liggende.
Husk vandflaske og måtte til udstræk.
Tjek Instagram bio for tilmeldingslink.
Tidspunktet passer mig ikke
Skriv endelig til mig med forslag til tider til næste periode.
Har du yderligere spørgsmål?
Så skriv endelig til mig på
Første del af træningen
Vi arbejder med centrering og stabilisering af kroppens led helt nede fra storetåen og helt op til sidste nakkehvirvel, med vægt på hvert leds funktioner. Træningen virker udrensende fordi mange affaldsstoffer frigives under øvelserne. De 7 faser hjælper os med korrekt kropsholdning, således at overbelastning og dårlige arbejdsstillinger minimeres.  Den første del af træningen er en indadvendt proces som styrker vores evne til at være nærværende og bevidste.
Anden del af træningen
Herefter går vi videre til den mere dynamiske del, hvor energien løftes og hvor der er fokus på koordination, kondition og på at styrke musklerne. Alle vores muskler har relation til forskellige organer. Dvs. når vi bruger vores muskler korrekt – så stimuleres organsystemets funktioner. De legende øvelser er udviklet, så hele vores organsystem opnår grundig motion. Disse øvelser er en mere udadvendt proces.
Sidste del af træningen
Vi slutter af med udstræk (udvidende og sammentrækkende strækøvelser), der øger kroppens smidighed, der hvor den er stiv eller låst. Udstræk skaber nærvær og øger igen vores bevidsthed. Øvelserne skaber balance i kontakten til omgivelserne og i kontakten til sin kerne. Og endelig er udstræk en fantastisk måde at få en rolig pause på i hverdagens, til tider, hektiske program.
Jeg hedder Anne Cathrine, er 48 år og bor lidt uden for Aalborg sammen med min mand og vores 2 børn på 8 og år.
Jeg har arbejdet i detail-branchen i knap 25 år og senest som servicechef i Salling stormagasin. I januar 2019 startede jeg på den 3-årige uddannelse til kropsterapeut hos Body SDS i København og er nu færdiguddannet autoriseret Body SDS kropsterapeut. I dag lever jeg af at hjælpe mennesker med at fornye deres liv samt afhjælper diverse skavanker. Det gør jeg via forløb, der både indeholder behabdling, undervisning og træning.
Jeg har de seneste år selv brugt meget tid på at forny mit eget liv, da jeg kunne mærke, at jeg var blevet en fortravlet, vrissende og ikke særlig nærværende mor og kone. Body SDS træningen har hjulpet mig med at komme ud af hovedet og ned i kroppen.
Hvorfor dyrker jeg grundtræning?
Bl.a. fordi hele kroppen får opmærksomhed i samme træning og kontornakke og skuldre løsnes. Jeg er vild med at træningen tilgodeser et stresset nervesystem, fordi det ikke foregår med tungen ud af halsen hele tiden. Jeg elsker at blive "tvunget" til at være nærværende og holde fokus. Jeg bruger træningen som basistræning, således at mit løb og styrketræning aldrig er skadesramt, fordi mine led også bliver styrket. Udstrækningsdelen synes jeg er helt fantastisk måde at afrunde træningen på, fordi jeg virkelig kan mærke, hvad der er sket undervejs. Og endelig så sætter jeg stor pris på udrensningsdelen!
BODY SDS skriver på deres hjemmeside:
Her arbejder du med hele kroppen og aktiverer alle led,muskelgrupper og din vejrtrækning. Flere benytter denne træningsform til at vedligeholde sin krop og holde sit energiniveau og sin livsglæde oppe.
En omgang grundtræning vil svare til at få en Body SDS behandling, hvorfor flere benytter denne træningsform til at holde krop og sind ved lige.
Jeg lover smil på læben, sved på panden og en skøn fornemmelse i kroppen bagefter. Træningen er for alle uanset form og tilpasses dit niveau. Vi bevæger os stående og liggende og træningen afsluttes med stræk. Med blot en ugentlig træning vil du kunne mærke forskel på bl.a. stiv nakke og spændte skuldre, låste hofter og knæproblemer samt din generelle kropsfornemmelse.
Mindre stress og indre ro
Mere info ja tak!
Jeg accepterer at modtage markedsføringsmateriale fra Prima vida
Copyright © 2022 Prima Vida · Barken 26A · 9260 Gistrup · Denmark · CVR nr. 41902043 · (+45) 28558613